*VEGA præsenterer:*

**Elektrisk, melodisk techno danser ind under huden**

*Lille VEGA bliver forvandlet til den svedigste danseklub den 20. april, når HVOB spiller så elektrisk fængende musik, du er villig til at bryde loven for at danse med.*

Hvad gør man, hvis man er electronica-artist og skal spille en koncert i et land, hvor det er ulovligt at danse? Hvis man spørger HVOB (Her Voice Over Boys), der prøvede dette under deres koncert i Kuwait, er det ikke umuligt.

Trioens elektriske liveshows kan nemlig få enhver ud på dansegulvet, selvom de ved, de bryder loven. “*We started playing; after the second song, everybody was dancing, even the security who was there to [ensure] the people [didn’t] dance. I will always remember this concert. People were so happy to dance and just let it go*,” har forsangeren, Anna Müller, fortalt om Kuwait-showet.

Den utraditionelle duo består af hende, der synger og spiller klaver samt Paul Wallner, der spiller trommer og dj’er. De tager nu på turné i anledningen af udgivelsen af deres tredje album *ROCCO.* I tråd med deres tidligere albums har HVOB haft en konceptuel tilgang til *ROCCO.*

Debutalbummet*, Trialog,* blev beskrevet som et multimedie-baseret kunstprojekt med humørsyg, melodisk techno, som får Anna Müllers hviskende vokaler til at krybe helt ind under huden på lytteren. De sofistikerede beats blander mørke toner med lyse drømmende melodier.

Opfølgeren*, Silk,* var et samarbejde med Mumford and Sons’ Winston Marshall og et mere genrekrydsende album, hvor HVOB eksperimenterede med deres lyd.

Med *ROCCO* har HVOB sammensat 13 separate, men dramatisk sammenkoblede, narrativer om at give slip, afsked og nye begyndelser.

**Fakta om koncerten:**

HVOB (AT)

Lørdag d. 20. april kl. 21.00

Lille VEGA, Enghavevej 40, 1674 København V

Billetpris: 175 kr. + gebyr

Billetsalget starter i dag via vega.dk og Ticketmaster